REPUBLIKA SRBIJA

NARODNA SKUPŠTINA

Odbor za evropske integracije

20 Broj: 06-2/126-18

27. jun 2018. godine

B e o g r a d

**ZAPISNIK**

**TRIDESETDEVETE SEDNICE ODBORA ZA EVROPSKE INTEGRACIJE**

**NARODNE SKUPŠTINE REPUBLIKE SRBIJE**

**PETAK, 1. JUN 2018. GODINE**

Sednica je počela u 9 časova.

Sednici su prisustvovali predsednik Odobra za evropske integracije Nenad Čanak i članovi Odbora Žarko Mićin, Dušica Stojković, Dragan Šormaz, Aleksandar Stevanović, Elvira Kovač i Gordana Čomić i zamenici članova Odbora Tanja Tomašević Damnjanović, Vera Jovanović i Miljan Damjanović. Sednici nisu prisustvovali članovi Odbora Biljana Pantić Pilja, Zvonimir Đokić, Dejan Radenković, Nataša Vučković, Muamer Bačevac, Mladen Grujić i Hadži Milorad Stošić.

Sednici su prisustvovali predstavnici Narodne banke Srbije Snežana Madžarević i Nenad Petrović, predstavnik Ministarstva privrede Dušan Vučković i predstavnik Kontrolnog registra za hartije od vrednosti Sanja Sarić.

Na predlog predsednika Odbora, usvojen je sledeći

**D n e v n i r e d**

1. Razmatranje Predloga zakona o zaštiti korisnika finansijskih usluga kod ugovaranja na daljinu, u načelu;
2. Razmatranje Predloga zakona o finansijskom obezbeđenju, u načelu;
3. Razmatranje Predloga zakona o međubankarskim naknadama i posebnim pravilima poslovanja kod platnih transakcija na osnovu platnih kartica, u načelu;
4. Razmatranje Predloga zakona o izmenama i dopunama Zakona o platnim uslugama, u načelu;
5. Razmatranje Predloga zakona o izmenama i dopunama Zakona o privrednim društvima, u načelu i
6. Određivanje delegacije Odbora koja će učestvovati na sastanku predsedavajućih Konferencije odbora za evropske poslove parlamenata država članica EU (KOSAK), 8. i 9. jula 2018. godine u Beču.

**Tačka 1.**

N. Čanak otvorio je prvu tačku Dnevnog reda i dao reč predstavniku predlagača. N. Petrović rekao je da Predlog zakona prvi put celovito pruža zaštitu finansijskih usluga i sveobuhvatno uređuje prava korisnika finansijskih usluga i dodao da je nivo zaštite korisnika finansijskih usluga u potpunosti u skladu sa zakonodavstvom Evropske unije. Naveo je da je Predlog zakona u potpunosti usklađen sa Direktivom 2002/65/EZ Evropskog parlamenta i Saveta od 23. septembra 2002. o oglašavanju finansijskih usluga na daljinu kojom se menjaju i dopunjuju direktive 90/619/EZ, 97/7/EZ i 98/27/EZ; Direktivom 2009/110/EZ Evropskog parlamenta i Saveta od 16. septembra 2009. godine o prudencijalnoj superviziji poslovanja institucija elektronskog novca kojom se menjaju i dopunjuju direktive 2005/60/EZ i 2006/48/EZ i ukida direktiva 2000/46/EZ i Direktivom 2007/64/EZ Evropskog parlamenta i Saveta od 13. novembra 2007. godine o platnim uslugama na zajedničkom tržištu kojom se menjaju i dopunjuju direktive 97/7/EZ, 2002/65/EZ, 2005/60/EZ i 2006/48/ES i ukida direktiva 97/5/ES. Članovi Odbora su jednoglasno usvojili Predlog zakona o zaštiti korisnika finansijskih usluga kod ugovaranja na daljinu, u načelu.

**Tačka 2.**

Predsednik Odbora je otvorio drugu tačku Dnevnog reda. S. Madžarević rekla je da je Predlog zakona u potpunosti u skladu sa Direktivom 2002/47/EZ Evropskog parlamenta i Saveta od 6. juna 2002. o finansijskim kolateralama, Direktivom 2009/44/EZ Evropskog parlamenta i Saveta od 6. maja 2009. o izmenama Direktive 98/26/EZ o konačnosti poravnanja u platnim sistemima i sistemima za poravnanje hartija od vrednosti i Direktive 200/47/EZ Evropskog parlamenta i Saveta od 6. juna 2002. o finansijskim kolateralama i Direktivom 2014/59/EU Evropskog parlamenta i Saveta od 15. maja 2014. kojom se ustanovljava okvir za restrukturiranje i stečaj kreditnih institucija i investicionih društava i menja Direktivu Saveta 82/891/EEZ, i direktivu Evropskog parlamenta i Saveta 2001/24/EZ, 2002/47/EZ i Uredbu 1093/2010 i 648/2012 Evropskog parlamenta i Saveta. Članovi Odbora su jednoglasno usvojili Predlog zakona o finansijskom obezbeđenju, u načelu.

**Tačka 3.**

Predsednik Odbora je otvorio treću tačku Dnevnog reda i reč dao predstavniku predlagača. N. Petrović rekao je da je Predlog zakona delimično usklađen sa Uredbom EU br 2015/751 Evropskog parlamenta i Saveta od 29. aprila 2015. godine o međubankarskim naknadama za platne transakcije zasnovane na karticama. Članovi Odbora su jednoglasno usvojili Predlog zakona o izmenama i dopunama Zakona o platnim uslugama, u načelu.

**Tačka 4.**

N. Čanak otvorio je četvrtu tačku Dnevnog reda. N. Petrović rekao je da je Predlog zakona u potpunosti u skladu sa Direktivom 2007/64/EZ Evropskog parlamenta i Saveta od 13. novembra 2007. o platnim uslugama na internom tržištu kojom se menjaju i dopunjuju direktive 97/7/EZ, 2002/65/EZ i 2006/48/EZ i prestaje da važi Direktiva 97/5/EZ i Direktivom 2014/92/EU Evropskog parlamenta i Saveta od 23. jula 2014. godine o uporedivosti naknada za platne usluge u vezi sa platnim računom, promeni platnog računa i pravu na platni račun sa osnovnim uslugama. Članovi Odbora su jednoglasno usvojili Predlog zakona o izmenama i dopunama Zakona o platnim uslugama, u načelu.

**Tačka 5.**

N. Čanak otvorio je petu tačku Dnevnog reda, Razmatranje Predloga zakona o izmenama i dopunama Zakona o privrednim društvima, u načelu i reč dao predstavniku predlagača. D. Vučković naveo je da je Predlog zakona u skladu sa Direktivom 2017/1132 Evropskog parlamenta i Saveta od 14. juna 2017. godine u okviru koje je kodifikovana Direktiva 2005/56/EZ Evropskog parlamenta i Saveta od 26. oktobra 2005. godine; Uredbom Saveta br 2157/2001 od 8. oktobra 2001. godine o statutu evropskog društva i Uredbom Saveta 1985/2137/EEZ o Evropskoj ekonomskoj interesnoj grupaciji. Članovi Odbora su većinom glasova (1 uzdržan) usvojili Predlog zakona o izmenama i dopunama Zakona o privrednim društvima, u načelu.

**Tačka 6.**

Predsednik Odbora je predložio da Elvira Kovač i Vera Jovanović budu u sastavu delegacije Odbora za evropske integracije Narodne skupštine na sastanku predsedavajućih Konferencije odbora za evropske poslove parlamenata država članica EU (KOSAK), 8. i 9. jula 2018. godine u Beču. Članovi Odbora su jednoglasno usvojili predlog Predsednika Odbora.

Sednica je završena u 9.30 časova.

SEKRETAR ODBORA PREDSEDNIK ODBORA

Marija Vučićević Nenad Čanak